Diari Oficial de la Generalitat Valenciana


Sumari del DOGV 6459, del 14-02-2011 (2011/918)

Notificació de la sentència dictada en el judici de guarda i custòdia número 2761/2010.
---------------------------------------------------------------------------------------

### Dades del document

Número de DOGV
:   6459

Data del DOGV
:   14-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/918


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici de guarda i custòdia número 2761/2010. [2011/918]  
Família, guarda, custòdia o aliments de fills menors no matrimonials no consensuats 002761/2010  
Part demandant: Kinga Kubalok.  
Part demandada: Almir Spahic.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té el text que, literalment, és com segueix:   
«Sentència número 000548/2010  
Torrevieja, 13 de desembre de 2010.  
Rafael Ruiz Giménez, magistrat jutge titular del Jutjat de Primera Instància número 3 de Torrevieja, he vist aquestes actuacions seguides amb el número 2761/2010, a instàncies de Kinga Kubalok, representada pel procurador dels tribunals Vicente Giménez Viudes i assistida pel lletrat/ada senyor/a Molina López, contra Almir Spahic, en rebel·lia processal, i dispose les següents mesures:   
Primer. La guarda i custòdia de la filla menor, S. S, nascuda a Cieszyn (Polònia), el 5 de novembre de 1996, s'atribueix a la mare, sent compartida la pàtria potestat per ambdós progenitors, els quals l'exerciran de manera conjunta en benefici seu, i s'obligaran a adoptar de mutu acord totes les decisions de transcendència que l'afecten, i de manera especial aquelles relatives a la seua salut, educació i formació.  
Queden excloses d'aquesta norma aquelles decisions que pel seu caràcter urgent no permeten la consulta a l'altre progenitor, les quals seran adoptades per aquell amb qui es troben els menors en cada moment.  
Segon. Almir Spahic ha de pagar a la filla, a través de la seua mare, una pensió alimentària de tres-cents euros al mes (300 euros al mes); aquest import s'actualitzarà anualment de conformitat amb les variacions que experimente l'índex de preus de consum o altre índex oficial que el substituïsca, i es farà efectiu de bestreta, dins dels cinc primers dies de cada mes, amb l'ingrés en el compte que a aquest efecte designe la mare.  
La pensió alimentària esmentada es meritarà des de la data d'interposició de la demanda, sense que pertoque condemnar el demandat per les pensiones meritades amb anterioritat a la presentació d'aquesta demanda.  
Tercer. Ambdós progenitors contribuiran a mitges en el pagament de les despeses extraordinàries, en la forma i amb el contingut especificat en el fonament de dret tercer.  
Quart. No pertoca, en aquest moment, l'establiment d'un règim de visites a càrrec del pare i a favor del fill menor; sense perjudici del que es poguera disposar ulteriorment.  
Cinqué. No pertoca resoldre i es fixa el domicili de la menor.  
No es fa un pronunciament exprés sobre les costes causades.  
Notifiqueu aquesta sentència a les parts i feu-los saber que s'hi pot interposar un recurs d'apel·lació per a l'Audiència Provincial d'Alacant, que cal preparar per escrit davant d'aquest Jutjat dins del termini de cinc dies, on s'esmente la resolució impugnada i la voluntat de recórrer-hi, i amb la indicació dels pronunciaments que s'impugnen; i s'ha d'adjuntar, per a la seua admissió, el justificant documental d'haver consignat la quantitat de 50 euros al Banesto, en el compte de consignacions i dipòsits d'aquest Jutjat, en el número corresponent a aquest procediment (disposició addicional 15a de la LOPJ, afegida per la LO 1/2009, de 3 de novembre).  
Aquesta és la meua sentència que, jutjant definitivament en primera instància, pronuncie, mane i firme.  
Publicació. La sentència anterior va ser llegida i publicada pel magistrat jutge que la va dictar mentre celebrava audiència pública en el dia de la seua data, davant de mi, el secretari; en done fe».  
Atés que es desconeix el domicili o la residència actuals de la part demandada, mitjançant la resolució dictada en el procediment a què es fa referència, i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació.  
Torrevieja, 17 de desembre de 2010.- La secretària judicial: Ana Mª Lacalle Espallardo.